
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης που βρίσκεται 
στην περιοχή του νομού Μαγνησίας, για την κατα¬ 
σκευή αγωγών αποχέτευσης ομβρίων υδάτων στην 
επέκταση παραρτήματος Βιομηχανικής Περιοχής 
Βόλου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής 
ενότητας «Αγία Παρασκευή» του Δήμου Αχαρνών 


(Ν. Αττικής) .' 2 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου της Κοινότητας Νέων Επιβατών (Ν. 
Θεσσαλονίκης) . 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1013922/856 . (1) 

Αναγκαστική απαλλοτρίωση έκτασης που βρίσκεται στην 
περιοχή του νομού Μαγνησίας, για την κατασκευή αγω¬ 
γών αποχέτευσης ομβρίων υδάτων στην επέκταση πα¬ 
ραρτήματος Βιομηχανικής Περιοχής Βόλου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί αρμοδιότητος των νομαρχών 


προς κήρυξιν αναγκαστικών τινών απαλλοτριώσεων». 

2. Τις διατάξεις του Ν. 4458/1965 «Περί Βιομηχανικών 
Περιοχών», όπως τροποποιήθηκε και συμπληρώθηκε με 
το νόμο 742/1977. 

3. Την Υ. 1847/1078399/1182/001/7.8.92(ΦΕΚ 525/ 
14.8.92 τ.Β - ) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στον Υφυπουργό Οικονομικών Πέτρο Δούκα. 

4. Την Υ. 1943/9.12.92 κοινή απόφαση του Πρωθυ¬ 
πουργού και του Υπουργού Βιομηχανίας, Ενέργειας, Τε¬ 
χνολογίας και Εμπορίου, σχετικά με την ανάθεση αρμοδιο¬ 
τήτων στον Υφυπουργό Βιομηχανίας, Ενέργειας και Τε¬ 
χνολογίας (ΦΕΚ 724/11.12.92 τ.Β ), αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή αγωγών αποχέτευσης ομβρίων υδάτων στην επέ¬ 
κταση παραρτήματος Βιομηχανικής Περιοχής Βόλου, 
έκτασης συνολικού εμβαδού 24.775 μ 2 , η οποία βρίσκεται 
στο νομό Μαγνησίας και φαίνεται στο με κλίμακα 1:1.000 
και αριθ. σχεδίου 0-8.5 κτηματολογικό διάγραμμα της 
Ε.Τ.Β.Α. και στον επ’ αυτού κτηματολογικό πίνακα που 
συντάχθηκαν από την «ΜΕΛΕΤΗ ΑΕΜΕ ΔΗΜ. ΚΩΤΟΥ- 
ΖΑΣ ΚΑΙ ΣΥΝΕΡΓΑΤΕΣ Ε.Ε.» και θεωρήθηκαν από τον αρ¬ 
μόδιο Προϊστάμενο του Υπουργείου Βιομηχανίας, Ενέρ¬ 
γειας και Τεχνολογίας (Γεν. Γραμμ. Βιομηχανίας) I. Μπέη 
στις 8.4.1992. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: Μαρ. Μαργαριτόπουλος Στέργιος, 2) 
Παπαδανιήλ Κων/νος κ.λπ. 

Η απαλλοτρίωση κηρύσσεται υπέρ και με δαπάνη της 
Ελληνικής Τράπεζας Βιομηχανικής Ανάπτυξης Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/Ν1ΑΣ, ΕΝΕΡΓΕΙΑΣ ΚΑΙ ΤΕΧΝ/ΓΙΑΣ 

ΠΕΤΡΟΣ ΔΟΥΚΑΣ θ. ΔΑΜΙΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης της πολεοδομικής ενό¬ 
τητας «Αγία Παρασκευή» του Δήμου Αχαρνών (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228), όπως το 
άρθρο 3 μεταγενέστερα τροποποιήθηκε και συμπληρώ¬ 
θηκε. 

3. Τις διατάξεις των άρθρων 6 (παρ. 1) 7, 8 και 9 του ν. 
1577/1985 «Γενικός οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1,2,3) του ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3, 4) του ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του ν. 1558/1985, 
όπως αυτό προστέθηκε με το άρθρο 27 του Ν. 2081/92 
(Α' 154/10.9.1992). 

6. Το γεγονός, ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού, (ως και η από 23.11.92 σχετική βεβαίωση του 
Υπουργείου Περιβάλλοντος, Χωροταξίας και Δημοσίων 
Έργων)». 

7. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

8. Την 4941/514/1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση 
Γενικού Πολεοδομικού Σχεδίου (Γ.Π.Σ.) του Δήμου Αχαρ¬ 
νών (Ν. Αττικής)» (Δ' 145) όπως τροποποιήθηκε με την 
35876/1791 /1990 απόφαση «Τροποποίηση της υπ’ αριθ¬ 
μόν 4941/514/1.2.1989 απόφασης «Έγκριση Γενικού 
Πολεοδομικού Σχεδίου (Γ.Π.Σ.) του Δήμου Αχαρνών (Ν. 
Αττικής)» (Δ' 238) και αναδημοσιεύθηκε με την 54299/ 
2272/1992 απόφαση του Υφυπουργού Περιβάλλοντος 
Χωροταξίας και Δημοσίων Έργων «Έγκριση Γ ενικού Πο- 
λεοδομικού Σχεδίου του Δήμου Αχαρνών (Ν. Αττικής)» (Δ' 
394). 

9. Τις 208/1 έως 208/66/1991, 212/Α1 έως 212/58/ 
1991 και 135/1991 γνωμοδοτήσεις του Δημοτικού Συμ¬ 
βουλίου Αχαρνών (Ν. Αττικής). 

10. Τις 27/συν. 4η/6.2.1992 και 29/συν. 17η/ 


14.5.1992 γνωμοδοτήσεις του Συμβουλίου Χωροταξίας 
Οικισμού και Περιβάλλοντος Ανατολικής Αττικής. 

11. Την 65/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της πολεοδομικής 
ενότητας «Αγία Παρασκευή» του Δήμου Αχαρνών (Ν. Αττι¬ 
κής) με τον καθορισμό οικοδομήσιμων χώρων, οδών, πε¬ 
ζοδρόμων, κοινοχρήστων χώρων, πλατειών, πάρκων, βρε¬ 
φονηπιακών σταθμών, παιδικών χαρών, χώρου δημοτικού 
σχολείου - νηπιαγωγείου, Γυμνασίου - Λυκείου, χώρου Ιε¬ 
ρού Ναού, χώρου αθλητικών εγκαταστάσεων, ΚΑΠΗ, δη¬ 
μοτικού σχολείου, χώρου βρεφονηπιακού σταθμού - νη¬ 
πιαγωγείου, Ιερού Ναού Πλατείας χώρου στάθμευσης αυ¬ 
τοκινήτων, όπως οι ρυθμίσεις αυτές φαίνονται στα σχετικά 
τέσσερα (4) χρωματισμένα διαγράμματα σε κλίμακα 
1:1000, που θεωρήθηκαν από τον Προϊστάμενο της Δ/ 
νσης Τοπογραφικών Εφαρμογών με την 6416/1993 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
σχέδιο εγκρίνεται με το άρθρο 1 του παρόντος. 

Άρθρο 3 

Στην περιοχή της οποίας εγκρίνεται το πολεοδομικό 
σχέδιο με το άρθρο 1 του παρόντος καθορίζεται Ζώνη Ει¬ 
δικών Κινήτρων (Ζ.Ε.Κ.), όπως φαίνεται στο ένα (1) εκ των 
τεσσάρων ως άνω διαγραμμάτων. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το πολεο¬ 
δομικό σχέδιο, επιβάλλεται προκήπιο πλάτους δύο (2), 
τριών (3), τεσσάρων (4), πέντε (5), έξι (6) και επτά (7) μέ¬ 
τρων. 

Άρθρο 5 

1. Στους οικοδομήσιμους χώρους που έχουν πρόσωπο 
στις Λεωφόρους Πάρνηθος, Καραμανλή και Αγίας Παρα¬ 
σκευής επιτρέπεται η χρήση γενικής κατοικίας, όπως 
προσδιορίζεται με το άρθρο 3 του από 23.2.1987 Π.Δ/τος 
(Δ' 166). 

2. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Τ επιτρέπεται η 
χρήση τουρισμού - αναψυχής, όπως προσδιορίζεται με το 
άρθρο 8 του ως άνω Π.Δ/τος. 

3. Στους οικοδομήσιμους χώρους που χαρακτηρίζονται 
στα σχετικά διαγράμματα με το στοιχείο Π.Κ., επιτρέπεται 
η χρήση Πολεοδομικού Κέντρου όπως προσδιορίζεται με 
το άρθρο 4 του ως άνω Π.Δ/τος. 

4. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας όπως προσδιορίζεται με το άρ¬ 
θρο 2 του ως άνω Π.Δ/τος. 

Άρθρο 6 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων ορί- 

ζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τετρακόσια (400) τ. μέτρα υπό τις 
προϋποθέσεις ότι: 

α) στο οικοδομήσιμο τμήμα των οικοπέδων εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη πλευρά πέντε (5) μέτρα. 

β) τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π.Δ/τος (Δ'284). 

2. Συντελεστής δόμησής: έξι δέκατα (0,6). 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Μέγιστο επιτρεπόμενο ύψος των κτιρίων οκτώ (8) μέ¬ 
τρα, υπεράνω του οποίου επιτρέπεται η κατασκευή στέ¬ 


γης μεγίστου ύψους ενός μέτρου και μισού (1.50). 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(ΝΟΜΑΡΧΙΑ ΑΤΤΙΚΗ!/ 

ΠΟΜΙΜΜΑΜ 


(ΤΙΙΑΤΟλΟΓΙΙΟ 11 ΑΓΡΑ ■■ Α 

ΠΟΛΕΟΔΟΜΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου της Κοινότητας Νέων Επιβατών (Ν. Θεσσαλο¬ 
νίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

.1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά όργανα» (Α' 137). 

5. Την Υ. 1958/22.12.1992 απόφαση του Πρωθυπουρ¬ 
γού και του Υπουργού Περιβάλλοντος Χωροταξίας και Δη¬ 
μοσίων Έργων «Ανάθεση αρμοδιοτήτων στους Υφυπουρ¬ 
γούς Περιβάλλοντος Χωροταξίας και Δημοσίων Έργων 
Χρήστο Κατσιγιάννη και Γεώργιο Βουλγαράκη» (Β' 744). 

6. Την 28554/12.4.91 αίτηση του Λεωνίδα Κρυσταλ- 
λίδη. 

7. Την 37819/4.9.92 αίτηση του Αναστασίου Ελευθε- 
ριάδη, ο οποίος ενεργεί ως πληρεξούσιος των Αριστοδή¬ 
μου Κρυσταλλίδη, Σταυριανής Κρυσταλλίδου και Άννας 
Κρυσταλλίδου. 

8. Την 513/23.12.1991 πράξη συναίνεσης εκχώρησης 
δικαιωμάτων αποζημιώσεων προς την Κοινότητα Ν. Επι¬ 
βατών, ενώπιον της συμβολαιογράφου Θεσσαλονίκης Γα- 
λήνης Αποστολίδου - Παπαδάκη, του Αριστοδήμου Λ. 
Κρυσταλλίδη, ο οποίος ενεργεί για τον εαυτό του και ως 
πληρεξούσιος των Άννας χήρας Λεωνίδα Κρυσταλλίδη και 
Σταυριανής Γωνιωτάκη - Κρυσταλλίδη, αποκλειστικών κυ¬ 
ρίων του παρακάτω περιγραφομένου ακινήτου. 

9. Τις 258/91 και 628/92 γνωμοδοτήσεις του Κεντρι¬ 
κού Συμβουλίου Χωροταξίας Οικισμού και Περιβάλλο¬ 
ντος. 

10. Την 37819/31.12.92 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται η μεταφορά του συντελεστή δόμησης του 


ρυμοτομουμένου με το από 5.9.66 (Δ' 160)) Β.Δ/γμα, 
όπως τροποποιήθηκε με το από 22.3.73 (Δ' 115) Β.Δ/γμα, 
ακινήτου (βαρυνομένου), που βρίσκεται εντός του ρυμο¬ 
τομικού σχεδίου της Κοινότητας Νέων Επιβατών (Ν. Θεσ¬ 
σαλονίκης) και του οποίου την αποκλειστική κυριότητα, 
έχουν οι παραπάνω συναινούντες στη μεταφορά του συ¬ 
ντελεστή δόμησης Αριστόδημος Λ. Κρυσταλλίδης, Άννα 
χήρα Λεωνίδα Κρυσταλλίδη και Σταυριανή Εμμ. Γωνιω- 
τάκη - Κρυσταλλίδη, όπως το ρυμοτομούμενο ακίνητο 
φαίνεται με στοιχεία 71-77-76-96-102-25-6-4-1- 
35 .... 71 στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 7737/1993 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφί- 
σταται δικαίωμα μεταφοράς συντελεστή δόμησης: 
1569,50 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά 0,8 για τον τομέα Α και 0,5 
για τον τομέα Β. 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 513,76 τ.μ. (642,20 χ 0,8 = 513,76 τ.μ.) στον τομέα Α 
463,65 τ.μ. (927,30 χ 0,5 = 463,65 τ.μ.) στον τομέα Β. 

ε. Μεταφερόμενες δομήσιμες επιφάνειες: 977,41 τ.μ. 
ήτοι 256,88 τ.μ. από ισόγειο στον τομέα Α και 370,92 τ.μ. 
στον τομέα Β και 256,88 τ.μ. από ορόφους στον τομέα /λ 
και 92,73 τ.μ. στον τομέα Β. 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα των Αριστοδήμου Λ. Κρυσταλλίδη, 
Άννας χήρας Λεωνίδα Κρυσταλλίδη και Σταυρούλας Εμμ. 
Γ ωνιωτάκη - Κρυσταλλίδη για εμβαδόν 977,41 τ.μ. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

